
	Legenda simbolurilor utilizate

		*	Procedura de consultare
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)







	Amendamente la un proiect de act

	Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare.

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌ sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament a Parlamentului și a Consiliului de stabilire a unor măsuri de conservare, gestionare și control aplicabile în zona reglementată de Convenția privind viitoarea cooperare multilaterală pentru pescuit în Atlanticul de Nord-Est, de modificare a Regulamentului (UE) 2019/1241 al Parlamentului European și al Consiliului și a Regulamentului (CE) nr. 1224/2009 al Consiliului și de abrogare a Regulamentului (CEE) nr. 1899/85 al Consiliului și a Regulamentului (UE) nr. 1236/2010
(COM(2023)0362 – C9‑0221/2023 – 2023/0206(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2023)0362),
–	având în vedere articolul 294 alineatul (2) și articolul 43 alineatul (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C9‑0221/2023),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere avizul Comitetului Economic și Social European din 20 septembrie 2023[footnoteRef:1], [1:  Nepublicat încă în Jurnalul Oficial.] 

–	având în vedere articolul 59 din Regulamentul său de procedură,
–	având în vedere raportul Comisiei pentru pescuit (A9‑0000/2023),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Articolul 1 – alineatul 2</Article>
	

	Textul propus de Comisie
	Amendamentul

	2.	Prezentul regulament se aplică fără a aduce atingere obligațiilor stabilite în regulamentele existente în sectorul pescuitului, în special în Regulamentul (UE) 2017/240342 al Parlamentului European și al Consiliului, precum și în Regulamentele (CE) nr. 1005/200843 și (CE) nr. 1224/2009 ale Consiliului.
	2.	Prezentul regulament se aplică în pofida obligațiilor stabilite în regulamentele existente în sectorul pescuitului, în special în Regulamentul (UE) 2017/240342 al Parlamentului European și al Consiliului, precum și în Regulamentele (CE) nr. 1005/200843 și (CE) nr. 1224/2009 ale Consiliului.

	__________________
	__________________

	42 Regulamentul (UE) 2017/2403 al Parlamentului European și al Consiliului din 12 decembrie 2017 privind gestionarea sustenabilă a flotelor de pescuit externe și de abrogare a Regulamentului (CE) nr. 1006/2008 al Consiliului (JO L 347, 28.12.2017, p. 81).
	42 Regulamentul (UE) 2017/2403 al Parlamentului European și al Consiliului din 12 decembrie 2017 privind gestionarea sustenabilă a flotelor de pescuit externe și de abrogare a Regulamentului (CE) nr. 1006/2008 al Consiliului (JO L 347, 28.12.2017, p. 81).

	43 Regulamentul (CE) NR. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat, de modificare a Regulamentelor (CEE) nr. 2847/93, (CE) nr. 1936/2001 și (CE) nr. 601/2004 și de abrogare a Regulamentelor (CE) nr. 1093/94 și (CE) nr. 1447/1999 (JO L 286, 29.10.2008, p. 1).
	43 Regulamentul (CE) NR. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat, de modificare a Regulamentelor (CEE) nr. 2847/93, (CE) nr. 1936/2001 și (CE) nr. 601/2004 și de abrogare a Regulamentelor (CE) nr. 1093/94 și (CE) nr. 1447/1999 (JO L 286, 29.10.2008, p. 1).


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Articolul 11 – titlu</Article>
	

	Textul propus de Comisie
	Amendamentul

	Aruncarea gunoiului în mare și recuperarea uneltelor pierdute
	Aruncarea deșeurilor în mare și recuperarea uneltelor pierdute


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Articolul 11 – alineatul 1</Article>
	

	Textul propus de Comisie
	Amendamentul

	1.	Comandanților navelor de pescuit din Uniune li se interzice să abandoneze sau să arunce în mare în mod deliberat uneltele de pescuit și să evacueze în mare deșeuri provenite de la nave, astfel cum sunt definite în Directiva (UE) 2019/883 a Parlamentului European și a Consiliului48, în conformitate cu anexa V la Convenția MARPOL pentru prevenirea poluării de către nave.
	1.	Comandanții navelor de pescuit din Uniune au responsabilitatea legală de a se asigura că nu abandonează sau nu aruncă în mare în mod deliberat uneltele de pescuit sau nu evacuează în mare orice tip de deșeuri provenite de la navele lor, astfel cum sunt definite în Directiva (UE) 2019/883 a Parlamentului European și a Consiliului48, în conformitate cu anexa V la Convenția MARPOL pentru prevenirea poluării de către nave.

	__________________
	__________________

	48 Directiva (UE) 2019/883 a Parlamentului European și a Consiliului din 17 aprilie 2019 privind instalațiile portuare de preluare pentru predarea deșeurilor provenite de la nave, de modificare a Directivei 2010/65/UE și de abrogare a Directivei 2000/59/CE (JO L 151, 7.6.2019, p. 116).
	48 Directiva (UE) 2019/883 a Parlamentului European și a Consiliului din 17 aprilie 2019 privind instalațiile portuare de preluare pentru predarea deșeurilor provenite de la nave, de modificare a Directivei 2010/65/UE și de abrogare a Directivei 2000/59/CE (JO L 151, 7.6.2019, p. 116).


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Articolul 52 – alineatul 1</Article>
	

	Textul propus de Comisie
	Amendamentul

	1.	Statele membre ale porturilor asigură supravegherea cu ajutorul tehnologiilor camerelor și senzorilor la instalațiile de debarcare și de prelucrare în care se cântăresc mai mult de 3 000 de tone pe an din speciile menționate la articolul 48.
	1.	Statele membre ale porturilor asigură supravegherea cu ajutorul tehnologiilor camerelor și senzorilor la instalațiile de debarcare și de prelucrare în care se cântăresc mai mult de 3 000 de tone pe an din speciile menționate la articolul 48. Aceste măsuri se aplică debarcărilor care depășesc 10 tone din speciile respective.


Or. <Original>{EN}en</Original>
</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Articolul 54 – alineatul 1 – partea introductivă</Article>
	

	Textul propus de Comisie
	Amendamentul

	1.	Comisia este împuternicită să adopte, în conformitate cu articolul 55, acte delegate privind măsurile adoptate de CPANE în ceea ce privește:
	(Nu privește versiunea în limba română.)	 


Or. <Original>{EN}en</Original>
</Amend></RepeatBlock-Amend>

Raportorul salută propunerea de regulament care compilează și transpune în dreptul Uniunii măsurile de conservare, gestionare și control adoptate de Comisia pentru pescuit în Atlanticul de Nord-Est (CPANE). Pentru a asigura o exploatare sustenabilă a resurselor biologice marine și condiții de concurență echitabile în zona Convenției CPANE, ar trebui să se finalizeze rapid transpunerea tuturor recomandărilor în dreptul Uniunii Europene (UE).
CPANE joacă un rol important în reglementarea și conservarea resurselor marine, în supravegherea activităților de pescuit și în protejarea ecosistemelor fragile din această zonă. Prin încorporarea recomandărilor CPANE în dreptul Uniunii, navele UE pot asigura alinierea practicilor lor de pescuit la acordurile și angajamentele internaționale, promovând gestionarea responsabilă și ecologică a pescuitului. Această transpunere înlesnește cooperarea dintre statele membre ale UE și partenerii internaționali, întărindu-ne hotărârea comună de a combate pescuitul excesiv, de a proteja speciile vulnerabile și ecosistemele și de a menține viabilitatea pe termen lung a activităților de pescuit din Atlanticul de Nord-Est.
Raportorul dorește să evidențieze și importanța obiectivelor politicii comune în domeniul pescuitului (PCP), în special a angajamentelor privind mediul asumate în cadrul acestei politici pentru situațiile în care navele UE își desfășoară activitatea în apele din afara Uniunii și a respectării normelor organizațiilor regionale de gestionare a pescuitului (ORGP) respective. Dacă sunt puse în aplicare așa cum se cuvine, normele PCP oferă o abordare ambițioasă și sustenabilă a gestionării pescuitului.
În 2022, Uniunea avea 301 nave de pescuit autorizate să-și desfășoare activitatea în zona de reglementare a CPANE, adică în afara apelor aflate sub jurisdicția de pescuit a părților contractante. Cu toate acestea, operațiunile de pescuit efective ale Uniunii au fost destul de limitate, cea mai semnificativă activitate de pescuit fiind desfășurată în prezent de Lituania, Letonia și Estonia în apele internaționale din Marea Barents. Unele nave ale Uniunii din Portugalia, Spania, Franța și Țările de Jos își desfășoară activitatea și în alte zone, într-o măsură mai mică. Prin urmare, marea majoritate a activităților de pescuit sunt concentrate în apele Uniunii.
Raportorul constată că titlul III din propunerea de regulament transpune procesul-verbal convenit al concluziilor consultărilor în domeniul pescuitului dintre Norvegia, UE, Insulele Feroe, Groenlanda, Islanda și Regatul Unit privind măsurile de control pentru stocurile pelagice din Atlanticul de Nord-Est, din noiembrie 2022. Cinci dintre cele șase părți contractante la CPANE au convenit să sprijine supravegherea prin tehnologiile camerelor și senzorilor a debarcărilor la un număr limitat de instalații de debarcare și prelucrare, în care se cântăresc peste 3 000 de tone pe an din anumite specii. Prin urmare, este adecvat ca aceste dispoziții să fie incluse și în prezentul regulament, pentru a se evita orice întârzieri și pentru a asigura faptul că statele membre ale portului dispun de timp suficient pentru a se pregăti de punerea în aplicare a măsurilor deja convenite, înainte de data de aplicabilitate a acestora, și anume 1 ianuarie 2026. În plus, acest lucru nu numai că promovează condiții de concurență echitabile, ci și servește drept dovadă a hotărârii UE de a-și îndeplini obligațiile internaționale față de partenerii noștri mondiali.

